Nacionalni park Drina
<s>Nacionalni park Drina četvrti je u nacionalni park u Bosni i Hercegovini.</s><s>Odluku o osnivanju donijela je Narodna Skupština Republike Srpske na zasjedanju u junu 2017. god, čime je ovaj park, poslije Sutjeske i Kozare, postao treći nacionalni park u Republici Srpskoj.</s><s>Poslovi upravljanja, korištenja, zaštite i razvoja pripadaju Javnoj ustanovi Nacionalni park "Drina" Srebrenica sa sjedištem u naselju Skelani..</s>

<s>O parku 
Prostire se na površini 6.315 ha.</s><s>Smješten je s druge strane Drine u odnosu na Nacionalni park Tara u Srbiji.</s><s>Osnovne karakteristike Nacionalnog parka Drina vežu se za bioraznolikost i geomorfološke specifičnosti.</s>

<s>Flora i fauna 
Karakteristična biljna vrsta za NP Drina je Pančićeva omorika (Picea omorika), endemična i tercijarno reliktna vrsta.</s><s>Danas je rasprostranjena samo oko srednjeg toka Drine, na teritorijama općina: Rogatica, Srebrenica, Foča, Čajniče i Višegrad, a u Srbiji na planini Tari.</s><s>Endemične vrste su i derventanskog različka (Centaurea incompta subsp. derventana), koji s Edraianthusom jugoslavicusom, Malijevim likovcem (Daphne malyana) i uskolisnom šašikom (Sesleria tenuifolia) gradi zajednice endemičnog karaktera.</s><s>Posebno značajne životinjske vrste jesu mrki medvjed (Ursus arctos), divokoza (Rupicapra rupicapra) i suri orao (Aquila chrysaetos).</s>

<s>Geomorfološke specifičnosti vežu se za klisurasto-kanjonsku dolinu Drine i njenih pritoka.</s><s>Ta dolina najizraženija je na ušću Crnog potoka, gdje maksimalna dubina kanjona iznosi 976 m. Crni potok izvire na više od 1.100 metara n. v. i nakon samo 6 km toka do ušća savlađuje pad od više od 800 m.</s>

<s>Perućac je vještačko jezero nastalo pregrađivanjem toka Drine, za potrebe hidroelektrane "Bajina Bašta" kod mjesta Perućac, općina Bajina Bašta, Srbija..</s>

<s>Historija 
Nacionalni park u historijskom pogledu pripada geografskom području pod imenom Osat, koji je tokom svog postojanja predstavljao i administrativnu cjelinu manjeg ili većeg ranga.</s>

<s>Na području NPD nalazi se Arheološko nalazište Skelani sa nekoliko lokaliteta u naselju Skelani.</s><s>Proglašeno je za nacionalni spomenik Bosne i Hercegovine.</s><s>Nacionalni spomenik se sastoji od: rimskog naselja, dvije starokršćanske bazilike, grobova unutar bazilike, te pokretnih nalaza smještenih u Zemaljskom muzeju Bosne i Hercegovine u Sarajevu i Arheološkom muzeju „Rimski municipium“ u Skelanima.</s>

<s>Reference</s>

<s>Vanjski linkovi 
 Zvanični sajt
 "Čarobni turistički prsten"</s>

<s>Srebrenica
Nacionalni park Drina
Nacionalni parkovi u Bosni i Hercegovini</s>

